Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
Se vi legas tiun ĉi paĝon, vi verŝajne volis informiĝi pri LINGUA (Oftaj demandoj kaj respondoj) aŭ konsentis aliĝi al la tradukprojekto kiel volontula kontribuanto de Global Voices Esperanto Lingua [eo]. Koran dankon kaj bonvenon!
#000005
Eble vi jam estis kunlaboranta tradukisto de Global Voices Esperanto (GVE) en la pasinteco, sed devis halti pro tempomanko. Eble vi demadas vin, ĉu vi devas re-aliĝi kiel tradukisto kaj kiun kontakti, ĉar nun vi havas pli da libera tempo kaj ŝatus rekomenci vian traduklaboron. Ni ĝojus vidi vin denove aktiva. Vi simple devas kontakti nin pere de nia kontaktopaĝo!
#000006
En tiu ĉi dokumento ni parolos pri la celo kaj funkciado de nia GV-komunumo kaj pri la uzo de WordPress kiel redaktilo en kiu vi metu la tradukon.
#000007
Vi ankaŭ ekscios kiu estas kiu ĉe Global Voices, el kiuj fontoj vi povas elekti artikolon por via traduko. Krom informoj pri niaj retpoŝtaj dissendolistoj, vi malkovros ke vi fariĝos parto de tutmonda komunumo kun la ebleco tutmonde renkontiĝi kun poliglota publiko.
#000008
Estas kelkaj aferoj, kiujn vi devas scii antaŭ ol komenci. Ni ne havas oficejon, do ni aktivas virtuale. Kun pli ol 500 kontribuantoj, povas esti malfacile kompreni, kio okazas inter ni.
#000009
La plejparto de nia agado okazas ĉirkaŭ “Global Voices in English”, sed ni ĉiam pli ofte vidas la kreskon de la projekto Lingua. Ni havas pli ol 30 diverslingvajn retejojn de GV, kiuj havas siajn proprajn teamojn de redaktoroj kaj tradukistoj. Kelkaj el tiuj retejoj ankaŭ komencis produkti originalan enhavon. Aldone al ili, “Global Voices Advocacy” (Pledo de Tutmondaj Voĉoj) kaj “Rising Voices” (Leviĝantaj Voĉoj) funkcias kiel sendependaj projektoj: la unua por batali por la libereco de enreta opiniesprimado, kaj la dua por disvastigi civitanajn komunikilojn kaj enretigi pli da voĉoj.
#000010
Ni raportas pri gravaj okazaĵoj de marĝenataj kaj nereprezentataj komunumoj kaj pri interesaj konversacioj, aperintaj en civitanaj amaskomunikiloj ĉirkaŭ la mondo. Jen bazaj informoj, kiujn vi bezonas por kompreni, kio estas Global Voices.
#000011
Kiu estas kiu ĉe Global Voices?
#000013
Multaj homoj [en] estas enplektitaj en la daŭra funkciado de Global Voices (Tutmondaj Voĉoj), inkluzive de vi! Certigu, ke vi havas almenaŭ unu administranton, kiu estas via unua kontaktopersono, kaj ke vi abonas la taŭgajn GV-grupojn de Google [en]. Se mankas administranto [tio povus esti la kazo, se dum 3 monatoj la administranto publikigis neniun artikolon], tiam via ĉefa kontakto estas la Lingua manaĝero (angla: Lingua manager), kiu povas serĉi kaj proponi alian administranton por via Lingua-sekcio.
#000014
Editors and management [en] de Global Voices tutmonde: lingvaj redaktistoj kaj administrantoj.
#000016
Board Members [en] de Global Voices tutmonde: fondintoj, stabanoj kaj reprezentantoj de la volontularo.
#000017
Ĉiuj kontribuantoj [en]: Tra ĉiuj Lingua-sekcioj ni havas entute centojn da volontulojn, kontribuantaj kiel
#000018
tradukistoj (en GV ofte erarige nomataj authors, nur tradukas artikolojn);
provlegantoj (helpas al redaktistoj lingve revizii tradukojn, sen neceso mem traduki tutan artikolon) aŭ
verkistoj (angle: writers, kiuj verkas kaj intervjuas).
En ĉiu lingva sekcio de GV, ankaŭ en Global Voices Esperanto, estas
redaktistoj [angle: editors]: administrantoj de GVE, kiuj povas havi diversajn taskojn kiel ekzemple malfermi konton kun pasvorto por novaliĝintoj, tekstaranĝi kaj publikigi tradukojn. Provizore mankas provlegantoj kun bona kono de Esperanto. Pro tio la redaktistoj devas investi multege da laboro en la lingva reviziado de alies tradukoj krom mem traduki artikolojn kiuj estas tempoligitaj. Tiaj tempoligitaj artikoloj estas ekzemple la intervjuoj publikigitaj okaze de la ĉiusemajnaj laŭvicaj tvitero-kampanjoj por plivastigi la voĉojn de aktivistoj por la indiĝenaj lingvoj kadre de la Internacia Jaro de Indiĝenaj Lingvoj 2019 (IJIL), lanĉita de la tuta UN kaj ne nur de Unesko. Se vi serĉas iun specifan kontribuanton, tajpu iun nomon en la ‘serĉilo‘ de via retumilo (pere de ctrl + F en Windows aŭ cmd + F en Mac).
#000019
Via rolo de tradukisto estas ebligi tiujn interesajn konversaciojn, kiuj okazas en la blogsfero kaj civitanaj komunikiloj tutmonde, kaj kiujn raportas Global Voices.
#000020
Por konsiloj kaj sugestoj, kiuj helpos akordigi vian tradukon al la normoj de Global Voices pri stilo kaj formato, vidu la Stil-gvidilon de GV [angle].
#000021
Ni havas kelkajn apartajn grupojn de tradukistoj:
#000022
Tradukado el la angla lingvo al aliaj lingvoj
#000023
Vi ĉefe tradukos el la angla al via gepatra lingvo, elektante unu el la afiŝoj ĉiutage haveblaj ĉe la retejo “Global Voices in English”, kaj publikigante vian tradukon en unu el la multaj retejoj de Lingua.
#000024
Okaze de Esperanto vi tradukos el la angla al Esperanto kaj publikigos vian tradukon en la retejo “Global Voices en Esperanto”.
#000025
Tradukado el unu ne-angla lingvo al la angla lingvo
#000026
Vi ĉefe tradukos afiŝojn el unu el la multaj retejoj de Lingua al la angla, kaj proksime laboros kun la regionaj kaj lingvaj redaktoroj por trovi, kiuj afiŝoj estas haveblaj por tradukado. Viaj tradukoj aperos ĉe la retejo “Global Voices in English”.
#000027
Esperanto: Okaze de Esperanto vi tradukos el unu el la retejoj de Lingua al Esperanto kaj viaj tradukoj estos publikigitaj en la retejo “Global Voices en Esperanto”.
#000029
Ni donas en tiu ĉi artikolo jam la plej bazajn informojn kiel uzi WordPress en formo de bildoprezento en Esperanto (vidu pli malsupre en tiu ĉi artikolo). WordPress estas la sistemo kiun LINGUA uzas por krei, traduki kaj publikigi artikolojn. Vi iom konu ĝin por povi kontribui per traduko. La bildoprezento ankaŭ enhavas multajn ligilojn al tradukhelpiloj kaj konsiloj por traduki en Esperanton.
#000030
Ĉi suba bildoprezento donas la plej bazajn informoj kiel uzi WordPress por aldoni tradukon.
Ĝi ankaŭ donas al vi superrigardon pri la teknika procezo de afiŝado (publikigo).
Fine vi trovos konsilojn por faciligi vian traduklaboron
#000032
ATENTU! Ne estas deviga, sed se vi nepre volas eviti ke aperas la vorto ‘placemate‘ sur via ekrano por diri ke jam alia persono komencis la tradukon, ni konsilas antaŭe sciigi la aliajn kontribuantojn pri vi intenco fari tradukon de iu artikolo, sendante retpoŝtan mesaĝon al nia propra dissendolisto “GV Esperanto” (nur personoj jam aldonitaj al la listo povos sendi).
#000033
La administranto de Global Voices en Esperanto sendos al vi uzantonomon kaj pasvorton por ensaluti [angle nomata: login]. Vi eventuale devas elekti en la falmenuo la lingvon Esperanto anstataŭ ‘English‘ (angla) antaŭ ol ensaluti.
#000035
Fininte la tradukon, bonvolu premi “proponi” (= “sendi por revizio” por ke via provleganto, lingva redaktanto (translation editor) kiu revizias vian tradukon, vidu ke via traduko pretas. ATENTU! Ne forgesu sendi retpoŝton al via lingva redaktisto (administranto) por sciigi, ke la artikolo estas preta por revizio. WordPress ne ĉiam akurate sciigas la redaktiston aŭtomate. Se la retejo ne havas aktivan lingvan redaktanton, petu helpon de la ĉefadministranto de Lingua (2019: Mohamed Gohary).
#000036
Multaj elekteblaj artikoloj por traduki
#000038
GV-tradukistoj estas kontribuantoj, kiuj tradukas kutime el la angla, sed ankaŭ el aliaj lingvoj pere de unu el la Lingua-retejoj de Global Voices [eo]. Vi povas traduki ajnan artikolon (afiŝo, angle ‘post’) publikigitan en ajna Lingua-retejo [ligiloj al retejoj en dekoj da lingvoj] kaj elekti artikolojn el:
#000039
Global Voices in English [en]
Community blog [en] kiu servas kiel reteja spaco, blogo por nia kunlaborantaro.
#000040
Estas kelkaj pliaj aferoj, kiujn vi devas scii antaŭ ol elekti artikolon por via traduko. Ni ne havas oficejon, do nia komunumo el centoj da volontulaj kontribuantoj funkcias virtuale. Plejparto de la agado turniĝas ĉirkaŭ la anglalingva retejo [en], sed por pli bone servi tutmondan kaj multlingvan legantaron, ni pere de la projekto Lingua ankaŭ proponas Global Voices en dekoj da aliaj lingvoj [eo] kun siaj propraj skipoj da tradukistoj kaj redaktistoj, kiuj helpas funkciigi la projekton Lingua. Kvankam la duono de la kvardeko de la Lingua-sekcioj [eo] ne plu estas aktivaj [en 2019], la esperantlingva GV-sekcio sukcesis ĝis nun resti aktiva danke al la volontulado de kelkaj persistaj tradukistoj kaj provlegantoj. Ĉia helpo daŭre bonvenas.
GV-tradukistoj ebligas ke artikoloj de Global Voices haveblu en via preferata lingvo.
#000042
Ni uzas la programon WordPress por publikigi kaj (afiŝi) tradukojn de artikoloj. Ĝi estas sufiĉe intuicia sistemo kiam vi lernis la bazajn aferojn rilate al ĝia uzo por Global Voices pere de ĉi supra bildoprezento kiu helpos al vi meti la unuajn paŝojn.
#000043
Tamen poste vi eble deziros ankaŭ legi pli detalajn teknikajn informojn pri ĝia uzo. Nia Tradukgvidilo al Lingua, kiu estas traduko de la anglalingva bildoprezento “Lingua Translation Guide” respondas al tiu celo.
#000044
En la artikolo Partoprenu kaj volontulu! [eo] ni menciis ankaŭ pliajn (anglalingvajn) gvidilojn de Global Voices Lingua, kiujn ni ne tradukis en Esperanton.
#000045
Se vi havas demandojn pri la privateco-politiko de Global Voices, legu nian Gvidilon pri privateca poltiko kun rekomendoj pri la tipoj de inkluzivinda enhavo.
#000046
Ĉiu aliĝinto al Global Voices en Esperanto aŭtomate ricevos mesaĝojn de la Google-grupo gv-esperanto. Tuj kiam via unua artikolo/traduko estos publikigita, vi estos ankaŭ aldonita al la abonantaro de nia novaĵletero Global Voices Esperanto Lingua. Tiel ĉiu ĉe Global Voices Esperanto (GVE) estas inkluzivita en la konversacioj pri GVE, kie ni interŝanĝas informojn pri redaktaj kaj organizaj temoj.
#000047
La ĉefa retpoŝta grupo en la angla nomiĝas “GV Authors“ [en].
Kelkaj listoj estas uzataj nur por peti tradukon.
La listo “Lingua-all“, specifa grupo por la projekto Lingua, interesa por tradukemuloj de GV. Ĝin abonas ankaŭ GV-stabanoj (GV Core), retejaj redaktoroj, la teknika teamo kaj aliaj en la komunumo de Global Voices kiuj interesiĝas pri Lingua.
Ankaŭ ekzistas alilingvaj retpoŝtaj grupoj kiuj dependas de aliaj (lingvaj) GV-komunumoj.
Se temas pri demandoj rekte ligitaj al Global Voices en Esperanto, bonvolu sendi retpoŝtmesaĝon al nia propra dissendolisto “GV Esperanto” (nur personoj jam aldonitaj al la listo povos sendi demandojn!).
#000049
Kiel videblas el la diagramo, troviĝas sennombraj konversacioj samtempe okazantaj. Kune ili ests Global Voices.
#000050
Kiel ano de la GV-komunumo, vi helpas decidi, kio okazu al la retejo, kio estu nia prioritato, kaj kio estu la estonteco de nia projekto. Sentu vin libera proponi viajn ideojn kaj raporti problemojn. Ni ankaŭ klopodas ligiĝi unu kun la alia per sociaj retejoj. La estraro de Global Voices havas ankaŭ du reprezentantojn elektitajn el la komunumo: unu por volontuloj, kaj la alia por la stabanoj. Bonvenon al la familio!
#000051
Estante tradukisto de Global Voices, vi povas sperti grandan kontenton, akiri multajn novajn amikojn, kaj eĉ gajni profesiajn ŝancojn, ĉar vi akiros impresan sperton dum vi helpos valoran aferon. Ĉio en Global Voices estas publikigata sub la permesilo de Krea Komunaĵo, do estu preta vidi viajn plej bonajn tradukojn aperi ankaŭ en aliaj novaĵretejoj kaj blogoj.
#000052
Ĉiun unu jaron kaj duonon, proksimume, Global Voices okazigas Pintkunvenon (ĝis nun en Londono, Delhio, Budapeŝto, kaj Santiago), al kiu ni klopodas venigi laŭeble plej multajn kontribuantojn de Global Voices. Pasintece, ni povis inviti kelkajn el niaj plej aktivaj volontuloj vojaĝi al tiuj pintkunvenoj senpage. Ni ĉiam strebos venigi laŭeble multajn homojn.
#000053
Foje aŭtoroj kaj redaktoroj de Global Voices, kiuj loĝas en la sama urbo aŭ sur la sama kontinento, sukcesas organizi siajn proprajn, malpli grandajn kunvenojn. Senĝene turnu vin al homoj en via propra regiono. Eble ankaŭ vi estos invitita al blogistaj eventoj aŭ konferencoj, kie vi renkontos aliajn kontribuantojn de Global Voices.
#000054
Plej novaj artikoloj pri Civitanaj komunikiloj
#000057
Kiel kurdlingvaj dividoj malhelpas aliron al informoj
#000058
Montaraj judoj: rigardo al la vivo de unu el la minoritatoj en Azerbajĝano
#000062
Retpoŝto (ne estos publikigata) (deviga)
#000064
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000066
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000068
Speciala danko al niaj multaj subtenantoj
#000069
Bonvolu subteni nian gravan laboron
#000070